CELEX: 52012PC0782
Language: sk
Date: 2012-12-19
Title: Návrh NARIADENIE EURÓPSKEHO PARLAMENTU A RADY, ktorým sa ustanovuje program Únie určený na podporu osobitných činností v oblasti finančného výkazníctva a auditu na roky 2014 – 2020

|
			
		
		
		52012PC0782
		
			Návrh NARIADENIE EURÓPSKEHO PARLAMENTU A RADY, ktorým sa ustanovuje program Únie určený na podporu osobitných činností v oblasti finančného výkazníctva a auditu na roky 2014 – 2020 /* COM/2012/0782 final - 2012/0364 (COD) */
			
				
		
		
			
			   	DÔVODOVÁ SPRÁVA
1.           KONTEXT NÁVRHU
Jednotný trh je jedným z najvýznamnejších
úspechov Európskej únie. Integrácia a dobre fungujúci vnútorný trh sú pre
úspech stratégie Európa 2020 nevyhnutné a majú priviesť hospodárstvo EÚ na
cestu udržateľného rastu s cieľom prekonať finančnú krízu a následnú krízu
štátneho dlhu, ktoré pretrvávajú od roku 2008.
Keďže kapitálové trhy sú globálne, pre ich
hladké fungovanie a tiež pre realizáciu integrovaného trhu pre finančné služby
v EÚ je nevyhnutné harmonizovať pravidlá v oblasti finančného vykazovania a
auditu na celosvetovej úrovni. Namiesto zavedenia svojich vlastných
regionálnych nástrojov finančného výkazníctva, a tým aj harmonizácie právnych
predpisov na úrovni EÚ pri súčasnom posilnení regionálnych frakcií na celosvetovej
úrovni, sa EÚ v roku 2002 rozhodla prijať medzinárodné účtovné štandardy
(IFRS).
Čím viac krajín konverguje k IFRS a
prijíma tieto štandardy, tým viac váhy bude Európa potrebovať v procese
stanovovania medzinárodných štandardov, aby bola vypočutá. Únia preto musí
hovoriť jedným hlasom. EFRAG[1],
technický poradca Európskej komisie v otázkach účtovníctva na seba postupne
preberá úlohu poskytovania nadväzných, technických a dôveryhodných vstupov do
procesu stanovovania štandardov IASB. 
Tak medzinárodný tvorca štandardov, ako aj
organizácia zastupujúca záujmy Európy musia byť nezávislé, mať dostatočné
schopnosti a znalosti, aby vytvárali kvalitné štandardy a vstupy pre tieto
štandardy, a dostatočný finančný základ, aby mohli dlhodobo vykonávať svoje poslanie
vo verejnom záujme.
Na tento účel v roku 2009 Európsky parlament
a Rada ustanovili program Spoločenstva určený na podporu osobitných
činností v oblasti finančných služieb, finančného výkazníctva
a auditu[2].
Tento program sa skončí 31. decembra 2013. Účelom tohto nariadenia je
obnova spomínaného programu pre ďalší finančný rámec (2014 – 2020) a umožnenie
priamych príspevkov k financovaniu príjemcov finančných prostriedkov z rozpočtu
Únie v rámci programu v danom období. 
Pôvodnými príjemcami programu boli výbory
orgánov dohľadu[3],
Nadácia výboru pre medzinárodné účtovné štandardy (IASCF), Európska poradná
skupina pre finančné výkazníctvo (EFRAG) a Rada pre dohľad nad verejným záujmom
(PIOB). Rozhodnutie takisto počíta s možnosťou pridania nových alebo výmenou
starých príjemcov. 
V roku 2010 boli zriadené európske orgány
dohľadu a okrem iného prevzali zodpovednosti predchádzajúcich výborov orgánov
dohľadu. Preto je cieľom tohto nariadenia rozšírenie spolufinancovania
ostatných príjemcov Únie, konkrétne o Nadáciu IFRS (právny nástupca IASCF),
skupinu EFRAG a radu PIOB. 
1.1.        Finančné výkazníctvo: Nadácia
IFRS 
Kríza finančných trhov, ktorá sa začala v roku
2007, poukázala na dôležitosť transparentnosti a následne sa otázka účtovných
štandardov stala jednou z priorít politického programu. Ukázalo sa, že
priaznivé podnikateľské prostredie a globálne rovnaké podmienky by sa mali
kombinovať s transparentnosťou a porovnateľnosťou, ktoré prispievajú k dobrému
fungovaniu globálneho kapitálového trhu. Vedúce osobnosti na celom svete si
uvedomili kľúčový význam jednotného súboru vysokokvalitných globálnych
účtovných štandardov[4].

Európska únia preukázala vedúcu funkciu, keď
sa rozhodla začleniť medzinárodné účtovné štandardy (IFRS a IFRIC) do právneho
rámca Únie. Podľa nariadenia č. 1606/2002 (nariadenie o IAS) musia obchodné
spoločnosti registrované v EÚ vypracúvať svoje konsolidované finančné výkazy s
využitím medzinárodných účtovných štandardov, ktoré prijala Únia. Členské štáty
môžu požadovať alebo umožniť ich používanie na účely ročných účtovných závierok
a/alebo v prípade nekótovaných spoločností. 
Finančné výkazy európskych spoločností, ktoré
používajú štandardy IFRS prijaté Úniou, sa akceptujú bez nutnosti
prispôsobovania na viacerých svetových kapitálových trhoch – vrátane USA,
Austrálie a Japonska. Keďže stále viac a viac krajín prijíma alebo sa
približuje k štandardom IFRS, pokrok pri dosahovaní cieľa, ktorým je jednotný
súbor globálne akceptovaných medzinárodných účtovných štandardov, je stabilný.
Medzinárodné účtovné štandardy (IFRS a IFRIC)
vypracúva rada IASB a Výbor pre interpretácie štandardov IFRS. Nadácia IFRS je
zastrešujúcim orgánom týchto organizácií a dohliada na ich hladké
fungovanie a riadne financovanie. Orgán, ktorý vypracúva kvalitné účtovné štandardy,
musí byť nezávislý a potrebuje dostatočné kapacity, aby mohol zamestnávať ľudí
s najvyššími kvalitami. Na tento účel potrebuje solídny, neutrálny, spoľahlivý
a vypočítateľný základ financovania v dlhodobom horizonte. 
Okrem financovania musí aj správa
a riadenie Nadácie IFRS pomáhať pri zabezpečovaní nezávislého,
dôveryhodného a riadneho fungovania organizácie. Správa a riadenie nadácie
sa za posledné roky najvýraznejšie zlepšila vďaka vytvoreniu monitorovacej
rady. Tento orgán bol zriadený s cieľom zabezpečiť sledovateľnosť a riadne
zastupovanie verejného záujmu v rámci organizácie. Účinnosť Poradnej rady pre
štandardy sa zvýšila a bol ustanovený Výbor pre riadny dohľad nad procesmi.
Posilnenie statusu Nadácie IFRS ako tvorcu štandardov vysokej kvality
reprezentujúceho globálny charakter kapitálových trhov si bude vyžadovať ďalšie
úsilie.
Na tento účel dala Európska únia rozhodnutím
č. 716/2009 najavo, že je ochotná poskytnúť Nadácii IFRS (IASCF) potrebnú
finančnú podporu prostredníctvom stabilnej schémy spolufinancovania. Únia spolu
s niektorými individuálnymi členskými štátmi začala prispievať do rozpočtu
Nadácie IFRS úmerne k svojej váhe na globálnych kapitálových trhoch. Príspevok
EÚ do rozpočtu Nadácie IFRS vo fiškálnom roku 2011 predstavoval 4 229 165,14
EUR (17 % celkových oprávnených výdavkov nadácie v danom roku).
Podľa záverečnej správy Monitorovacej rady
týkajúcej sa revízie správy a riadenia Nadácie IFRS[5], ktorá bola uverejnená 9.
februára 2012, bude členstvo v monitorovacej rade spojené s finančným
príspevkom do rozpočtu Nadácie IFRS. Je preto veľmi dôležité, aby EÚ
prispievala do rozpočtu Nadácie IFRS úmerne k svojej globálnej ekonomickej
váhe, ak si chce Európa zachovať svoju súčasnú pozíciu v oblasti medzinárodného
finančného výkazníctva. 
1.2.        Finančné výkazníctvo:
Európska poradná skupina pre finančné výkazníctvo (EFRAG)
Skupina EFRAG bola založená v roku 2001 ako
súkromná organizácia, ktorá mala poskytovať Európskej komisii technické
poznatky v otázkach finančného výkazníctva. Spočiatku skupina EFRAG poskytovala
Komisii najmä poradenstvo v otázkach, či medzinárodný účtovný štandard, ktorý
Únia plánuje prijať, spĺňa technické kritériá potrebné na schválenie[6]. Skupina EFRAG postupne
prevzala úlohu proaktívneho ovplyvňovania práce IASB v oblasti stanovovania
štandardov. Poskytuje vstupy prostredníctvom vydávania pripomienkových listov k
navrhovaným štandardom a v skorom štádiu prostredníctvom vydávania rokovacích
materiálov k aktuálnym otázkam v oblasti účtovníctva. Pripomienkové listy skupiny
EFRAG sa čítajú a odkazuje sa na ne na celom svete. 
Pôvodne bolo zastupovanie a hlasovacie práva v
rámci riadiacich orgánov skupiny EFRAG (ako je valné zhromaždenie a rada pre
dohľad) spojené s finančným príspevkom do rozpočtu skupiny EFRAG. Orgán poverený
základnými technickými činnosťami, TEG (Skupina odborných znalcov), bol vždy
nezávislý.
V roku 2008 sa riadenie skupiny EFRAG
podrobilo dôkladnej reforme, aby odrážalo vyššiu úlohu v oblasti verejnej
politiky, teda skutočnosť, že skupina sa stala platformou pre formovanie
jednotného európskeho hlasu v oblasti účtovníctva. Cieľom tejto reformy bolo
zabezpečiť vyšší verejný dohľad a sledovateľnosť. 
Boli zavedené dve významné zmeny: 
·                        
zriadenie Výboru pre plánovanie a zdroje (PRC), kde
sa sústredí proaktívna práca v skorom štádiu – s účasťou národných tvorcov
štandardov, a
·                        
posilnenie úlohy Rady pre dohľad: jej členovia už
nezastupujú organizácie poskytujúce finančné prostriedky, ale sú vymenúvaní na
základe svojich osobných schopností. Členovia zastupujú rôzne zainteresované
strany – zostavovateľov (vrátane malých a stredných podnikov), používateľov,
finančné inštitúcie; alebo majú poznatky v oblasti verejnej politiky – a od
všetkých sa očakáva, že budú konať vo verejnom záujme. Zo 17 členov Rady pre
dohľad sú štyria tzv. členmi pre oblasť verejnej politiky: majú poznatky najmä
v oblasti tvorby verejnej politiky a navrhuje ich Komisia. 
Skupina TEG je naďalej zodpovedná za základné
technické činnosti skupiny EFRAG. Akékoľvek stanovisko skupiny EFRAG k medzinárodným
účtovným štandardom musí prerokovať a schváliť skupina TEG, ktorá koná ako
nezávislý výbor technických znalcov. Predseda skupiny EFRAG predsedá
zasadnutiam skupiny TEG, pričom skupina EFRAG má svoj vlastný sekretariát
(tvoria ho profesionáli v oblasti účtovníctva). Hlavnú náplň práce skupiny TEG
predstavuje poskytovanie poradenstva Komisii v oblasti schvaľovania a
poskytovanie pripomienkových listov rade IASB. 
Väčšina zasadnutí skupiny EFRAG je verejná,
pričom útvary Komisie sa na zasadnutiach skupiny EFRAG môžu zúčastniť ako
pozorovatelia. 
Cielená reforma riadenia v roku 2008 umožnila
skupine EFRAG rozšíriť svoje proaktívne činnosti v spolupráci s tvorcami
európskych národných štandardov. Hoci sa v ďalších mesiacoch uskutočnia ďalšie
reformy riadenia, EFRAG bude naďalej vyvíjať prostriedky, ktoré zabezpečia, že
sa stane vedúcou platformou na vytvorenie „jednotného hlasu EÚ v oblasti
účtovníctva“ a na poskytovanie vstupov Únie rade IASB. Na tento účel uskutoční
EFRAG komplexnú revíziu svojej štruktúry riadenia, pričom zohľadní najnovší
vývoj v oblasti medzinárodného finančného výkazníctva.
Keďže stále viac krajín prijíma štandardy
IFRS, EÚ musí prijať kroky, aby zabránila postupnej strate svojho vplyvu a váhy
v rade IASB. Je preto veľmi dôležité, aby boli európske záujmy na medzinárodnej
úrovni dobre zastúpené. Na dosiahnutie tohto cieľa je nevyhnutné, aby bol hlas
Európy jednotný, dôveryhodný a technicky vhodný. 
Skupina EFRAG potrebuje solídne, dlhodobé,
diverzifikované financovanie, aby mohla byť dôveryhodná a nezávislá a aby mohla
zamestnávať odborníkov vysokých kvalít, ktorí budú vypracúvať kvalitné
dokumenty. Celoeurópske stanovisko je zároveň zastúpené len vtedy, ak sa na
spolufinancovaní skupiny EFRAG okrem veľkých členských štátov podieľa aj Komisia,
ktorá zastupuje menšie členské štáty. 
Program financovania na roky 2010 – 2013 bol
vytvorený s cieľom položiť základ dlhodobého spoľahlivého poskytovania
finančných prostriedkov. Na základe rozhodnutia EÚ o financovaní zo 16. septembra
2009 predstavoval vo fiškálnom roku 2011 príspevok EÚ pre skupinu EFRAG sumu 2 288 160
EUR (43 % celkového rozpočtu skupiny EFRAG na daný rok).
Tento program sleduje dlhodobé ciele, a je
preto ťažké vyvodzovať závery len po dvoch rokoch financovania. Z doterajších
skúseností s financovaním vyplýva, že hlavné ciele programu boli naplnené.
Program okrem iného umožnil skupine EFRAG rozšíriť aktivity, zapájať sa do
proaktívnych činností, stretávať sa so zainteresovanými stranami a zhromažďovať
ich názory na osvetové podujatia a posilniť nezávislosť, keďže svojho predsedu
zamestnáva sama. Viac podrobností týkajúcich sa doterajších skúseností je
k dispozícii v hodnotení ex ante, ktoré vypracovali útvary Komisie a ktoré
je súčasťou tohto návrhu. 
1.3.        Audit: Rada pre dohľad nad
verejným záujmom (PIOB)
Rada pre dohľad nad verejným záujmom (PIOB) je
španielska nezisková nadácia, ktorá bola zriadená v Madride. Hlavnými partnermi rady PIOB sú monitorovacia
skupina, ktorá zastupuje medzinárodné regulačné orgány a inštitúcie[7], a Medzinárodná federácia
účtovníkov (IFAC), súkromný orgán zastupujúci účtovníkov a audítorov na celom
svete[8]. Rada PIOB má desať členov vrátane predsedu. Dvoch členov menuje Európska komisia.
Členov rady PIOB vymenúva monitorovacia
skupina na obdobie troch rokov v súlade s memorandom o porozumení. Okruh rady PIOB tvoria rôzne zainteresované strany: zákonodarné orgány (napr. Európsky parlament,
vnútroštátne zákonodarné orgány), regulačné orgány a orgány dohľadu nad
finančnými trhmi vrátane audítorských orgánov dohľadu, vnútroštátnych tvorcov
štandardov pre oblasť účtovníctva a auditu, audítorov a audítorskej profesie vo
všeobecnosti, zostavovateľov finančných výkazov (spoločnosti), používateľov
finančných výkazov (napr. investori, analytici, výskumníci, dodávatelia),
akademickej obce.
Úlohou PIOB je zabezpečovať dodržiavanie
riadnych procesov, dohľadu a transparentnosti pri navrhovaní, vypracúvaní a
prijímaní medzinárodných štandardov pre audítorov v rámci Medzinárodnej
federácie účtovníkov (IFAC). Nadáciu riadi správna rada, pričom každý člen rady
PIOB vykonáva funkciu správcu.
Na základe rozhodnutia EÚ o financovaní
zo 16. septembra 2009 predstavoval vo fiškálnom roku 2010 príspevok EÚ pre
skupinu PIOB sumu 286 231 EUR. Táto suma predstavovala 22 % celkových
oprávnených výdavkov rady PIOB (1 301 050 EUR). Na druhej strane
vo fiškálnom roku 2011 predstavoval príspevok EÚ rade PIOB sumu 288 991,78 EUR,
čo takisto predstavuje 22 % celkových oprávnených výdavkov rady PIOB v
danom roku (1 313 599 EUR).
Skúsenosti so spoločným financovaním rady PIOB
sa doteraz ukazujú ako pozitívne. Európska komisia mala príležitosť navštíviť
priestory rady PIOB dvakrát (v marci 2010 a v apríli 2011) a
skontrolovať jej hospodárenie s financiami. Európska komisia tiež zaškolila
svojich pracovníkov v oblasti rozpočtových postupov EÚ. Z praktického hľadiska
boli činnosti spojené s riadením prevádzkového grantu na fiškálne roky 2010 a 2011
veľmi užitočnými skúsenosťami, ktoré priniesli poznatky obom stranám.
Pripravili základ pre efektívnejšie riadenie budúcich príspevkov financovania.
Účasť EÚ na spolufinancovaní rady PIOB sa
stala príkladom pre ďalších potenciálnych prispievateľov. V súčasnosti sa na
spolufinancovaní rady PIOB podieľa iba IFAC (približne 78 %) a EÚ
(približne 22 %). Európska komisia naďalej pokračuje vo svojom úsilí s
cieľom diverzifikovať financovanie PIOB a posilniť jeho nezávislosť od
audítorskej profesie. Očakáva sa, že už vo fiškálnom roku 2013 poskytnú rade
PIOB finančné prostriedky viaceré medzinárodné inštitúcie. Okrem toho
monitorovacia skupina, PIOB a IFAC vytvorili osobitnú skupinu s cieľom vybrať a
presvedčiť skupinu darcov z celého sveta, aby poskytovali rade PIOB finančné
prostriedky na stabilnom a dlhodobom základe.
Zníženie finančného záväzku EÚ zo súčasnej úrovne
(ktorá predstavuje 22 % celkového rozpočtu) by v čase, keď sa PIOB snaží
diverzifikovať svoju štruktúru financovania, vyslalo negatívny signál. Zároveň
však ide o veľmi rozhodujúci krok z hľadiska našich súčasných trhových reforiem
v oblasti auditu, ktoré majú za cieľ posilniť nezávislosť firiem, tvorcu
medzinárodných audítorských štandardov (ISA), ako aj orgány dohľadu nad
auditom.
2.           VÝSLEDKY KONZULTÁCIÍ SO ZAINTERESOVANÝMI
STRANAMI A POSÚDENIE VPLYVU
Komisia vo svojom hodnotení ex ante,
ktoré bolo súčasťou jej návrhu o zavedení programu na roky 2010 – 2013[9], posúdila možné alternatívy
financovania. Cieľom tohto programu bolo zabezpečiť stabilné, diverzifikované,
riadne a primerané financovanie a umožniť príslušným orgánom nezávislé
a efektívne splnenie si svojho poslania. Jednoznačne sa potvrdilo, že
spolufinancovanie s účasťou Únie je najefektívnejší a najvhodnejší spôsob, ako
dosiahnuť tieto ciele. 
V rámci hodnotenia ex ante, ktoré bolo
súčasťou spomínaného návrhu, Komisia zistila, že program zatiaľ spĺňa
očakávania a stanovené ciele a že financovanie by malo pokračovať. Okrem toho
sa zaviedol program financovania, ktorý má plniť dlhodobé ciele. Je preto
vhodné navrhnúť jeho pokračovanie počas nasledujúceho finančného rámca na
obdobie rokov 2014 – 2020. 
3.           PRÁVNE PRVKY NÁVRHU
3.1.        Právny základ
Zmluva o fungovaní Európskej únie a najmä
jej článok 114.
V súlade s legislatívnou politikou Komisie,
ktorá bola prijatá v súvislosti s viacročným finančným rámcom, sa tento program
financovania navrhuje ako nariadenie.
3.2.        Zásada subsidiarity
V rámci programu Únie sa poskytuje možnosť
spolufinancovania činností určitých orgánov, ktoré plnia cieľ tvoriaci súčasť
politiky Únie v oblasti finančného výkazníctva a auditu a ktoré túto politiku
podporujú. Návrh je v súlade so zásadou subsidiarity, pretože podľa článku 5
Zmluvy o Európskej únii jeho ciele nemôžu byť uspokojivo dosiahnuté na úrovni
členských štátov, môžu však byť z dôvodu rozsahu a účinkov opatrení dosiahnuté
lepšie na úrovni Únie.
3.3.        Zásada proporcionality
Návrh je v súlade so zásadou
proporcionality podľa článku 5 Zmluvy o Európskej únii. Ako bolo posúdené
v hodnotení ex ante, toto nariadenie neprekračuje rámec toho, čo je nevyhnutné
na dosiahnutie jeho cieľov. Financovanie Únie sa navrhuje pre dobre vymedzený a
obmedzený počet najdôležitejších orgánov v oblasti finančných služieb. V
súčasnom inštitucionálnom rámci sa novým mechanizmom financovania zabezpečí
stabilné, diverzifikované, riadne a primerané financovanie, aby príslušné
orgány mohli plniť nezávisle a efektívne svoje úlohy súvisiace s Úniou alebo
verejným záujmom Únie. Finančná
podpora sa poskytne v súlade s podmienkami stanovenými v nariadení Európskeho
parlamentu a Rady (EÚ, Euratom) č. 966/2012 z 25. októbra 2012 o rozpočtových
pravidlách, ktoré sa vzťahujú na všeobecný rozpočet Únie, a v delegovanom
nariadení Komisie (EÚ, Euratom) č. …./.. z 29. októbra 2012 o pravidlách
uplatňovania nariadenia Európskeho parlamentu a Rady (EÚ, Euratom) č. 966/2012
o rozpočtových pravidlách, ktoré sa vzťahujú na všeobecný rozpočet Únie.
4.           VPLYV NA ROZPOČET
Celková suma, ktorá sa má uhradiť
z rozpočtu Únie, predstavuje 58,01 milióna EUR v bežných cenách
na obdobie rokov 2014 – 2020. Program je sedemročným programom, ktorý sa
zhoduje s trvaním finančného rámca na roky 2014 – 2020.
2012/0364 (COD)
Návrh
NARIADENIE EURÓPSKEHO PARLAMENTU A RADY,
ktorým sa ustanovuje program Únie určený na
podporu osobitných činností v oblasti finančného výkazníctva a auditu na
roky 2014 – 2020
(Text s významom pre EHP)
EURÓPSKY PARLAMENT A RADA EURÓPSKEJ
ÚNIE,
so zreteľom na Zmluvu o fungovaní
Európskej únie, a najmä na jej článok 114,
so zreteľom na návrh Európskej komisie,
po postúpení návrhu legislatívneho aktu
národným parlamentom,
so zreteľom na stanovisko Európskeho hospodárskeho
a sociálneho výboru[10],
konajúc v súlade s riadnym legislatívnym
postupom,
keďže:
(1)       Rozhodnutím Európskeho
parlamentu a Rady č. 716/2009/ES[11]
sa ustanovil program Spoločenstva na podporu osobitných činností v oblasti
finančných služieb, finančného výkazníctva a auditu.            Na základe
uvedeného rozhodnutia Európska poradná skupina pre finančné výkazníctvo
(EFRAG), Nadácia pre medzinárodné štandardy finančného výkazníctva (Nadácia
IFRS, právny nástupca Nadácie výboru pre medzinárodné účtovné štandardy, IASCF)
a Rada pre dohľad nad verejným záujmom (PIOB) sú príjemcami spolufinancovania s
účasťou Únie vo forme prevádzkových grantov do 31. decembra 2013. 
(2)       Kríza finančných trhov, ktorá
sa začala v roku 2008, posunula otázku finančného výkazníctva a auditu do
centra politického programu Únie. Dobre fungujúci spoločný rámec finančného
výkazníctva je veľmi dôležitý pre vnútorný trh, účinné fungovanie kapitálových
trhov a realizáciu integrovaného trhu finančných služieb v EÚ.
(3)       V rámci svetového
hospodárstva existuje potreba globálneho jazyka v oblasti účtovníctva.
Medzinárodné štandardy finančného výkazníctva (IFRS), ktoré vypracovala Rada
pre medzinárodné účtovné štandardy (IASB), sa zavádzajú a používajú v
mnohých právnych systémoch po celom svete. Takéto medzinárodné účtovné
štandardy je potrebné vypracúvať v rámci transparentného a demokraticky
zodpovedného procesu. S cieľom zabezpečiť, že záujmy Únie budú rešpektované a
že svetové štandardy budú vysoko kvalitné a budú v súlade s právom Únie, je
nevyhnutné, aby sa záujmy Únie primerane zohľadnili v procesoch stanovovania
medzinárodných štandardov.
(4)       Podľa nariadenia Európskeho
parlamentu a Rady (ES) č. 1606/2002 z 19. júla 2002
o uplatňovaní medzinárodných účtovných noriem[12] by IFRS mali byť začlenené do právneho
poriadku Únie na použitie spoločnosťami, ktorých cenné papiere sú kótované na
regulovanom trhu v Únii, za podmienky, že IFRS spĺňajú kritériá stanovené
v uvedenom nariadení. IFRS preto zohrávajú zásadnú úlohu pri fungovaní
vnútorného trhu a Únia má priamy záujem zabezpečiť, aby výsledkom procesu,
prostredníctvom ktorého sa IFRS vypracúvajú a schvaľujú, boli štandardy, ktoré
sú v súlade s požiadavkami právneho rámca vnútorného trhu.
(5)       Štandardy IFRS vydáva rada
IASB a príslušné výklady vydáva Výbor pre interpretáciu IFRS, ktoré predstavujú
dva orgány Nadácie pre medzinárodné štandardy finančného výkazníctva. Je preto
dôležité stanoviť náležité podmienky financovania Nadácie IFRS.
(6)       Európsku poradnú skupinu pre
finančné výkazníctvo (EFRAG) zriadili v roku 2001 európske organizácie
zastupujúce emitentov, investorov a účtovnícku profesiu, ktoré sa
podieľajú na procese finančného výkazníctva. V súlade s nariadením (ES)
č. 1606/2002 poskytuje EFRAG Komisii stanoviská k otázke, či je účtovný
štandard vydaný radou IASB alebo výklad vydaný Výborom pre interpretáciu IFRS
na schválenie v súlade s kritériami schvaľovania stanovenými v uvedenom
nariadení. EFRAG tiež preberá úlohu „jednotného európskeho hlasu v oblasti
účtovníctva“ na globálnej scéne. V rámci tejto funkcie sa EFRAG podieľa na
procese stanovovania štandardov radou IASB. 
(7)       Vzhľadom na kľúčovú úlohu
skupiny EFRAG pri podpore právnych predpisov a politík vnútorného trhu a
pri zastupovaní európskych záujmov v procese stanovovania štandardov na medzinárodnej
úrovni je nevyhnutné, aby Únia zabezpečila stabilné financovanie skupiny EFRAG,
a teda sa sama podieľala na jej financovaní.
(8)       V oblasti štatutárneho
auditu bola monitorovacou skupinou, ktorá je medzinárodnou organizáciou
zodpovednou za monitorovanie správnej reformy Medzinárodnej federácie
účtovníkov (IFAC), v roku 2005 vytvorená Rada pre dohľad nad verejným
záujmom (PIOB). Úlohou PIOB je dohliadať na proces vedúci k prijímaniu
medzinárodných audítorských štandardov (ISA) a na ostatné činnosti, ktoré IFAC
vykonáva vo verejnom záujme. ISA môžu byť schválené na uplatňovanie v Únii
za podmienky, že boli predovšetkým vypracované riadnym, náležitým
a transparentným spôsobom pod verejným dohľadom tak, ako sa to vyžaduje
v článku 26 smernice Európskeho parlamentu a Rady 2006/43/ES zo 17.
mája 2006 o štatutárnom audite ročných účtovných závierok
a konsolidovaných účtovných závierok[13].
Nové návrhy v oblasti auditu z 30. novembra 2011 takisto počítajú so
zavedením štandardov ISA v EÚ[14].
(9)       Zavedenie ISA v Únii a
kľúčová úloha PIOB pri zabezpečovaní toho, aby spĺňali požiadavky ustanovené
smernicou 2006/43/ES, znamenajú, že Únia má priamy záujem zabezpečiť, aby
výsledkom procesu, prostredníctvom ktorého sa takéto štandardy vypracúvajú a
schvaľujú, boli štandardy, ktoré sú v súlade s právnym rámcom vnútorného trhu.
Zmenený a doplnený text článku 26 ods. 3, ako sa uvádza v článku 1 návrhu
smernice[15],
takisto výslovne uznáva úlohu PIOB. Je preto dôležité zabezpečiť náležité
mechanizmy financovania PIOB.
(10)     Orgány pôsobiace v oblasti
účtovníctva a auditu závisia vo veľkej od financovania a zohrávajú v Únii
dôležitú úlohu, čo je pre fungovanie vnútorného trhu rozhodujúce. Navrhovaní
príjemcovia programu ustanoveného rozhodnutím č. 716/2009/ES sú
spolufinancovaní prostredníctvom prevádzkových grantov z rozpočtu Únie, ktorý
im umožňuje posilniť vlastnú nezávislosť od financovania súkromným sektorom
a financovaní ad hoc, a tým zvýšiť vlastné kapacity a dôveryhodnosť. 
(11)     Prax ukázala, že
spolufinancovanie Únie zabezpečuje, aby príjemcovia čerpali výhody
z jasného, stabilného, diverzifikovaného, riadneho a primeraného
financovania, čím príjemcom pomáha pri nezávislom a efektívnom plnení úloh vo
verejnom záujme. Únia by preto s cieľom zabezpečiť fungovanie tvorby medzinárodných
štandardov v oblasti účtovníctva a auditu mala formou príspevkov naďalej
poskytovať dostatočné finančné prostriedky predovšetkým Nadácii IFRS, skupine
EFRAG a rade PIOB.
(12)     Okrem zmeny mechanizmu
financovania prešli Nadácia IFRS a skupina EFRAG reformami správy a riadenia,
ktorých úlohou je zaručiť, aby si prostredníctvom svojich štruktúr a postupov
plnili svoje poslanie vo verejnom záujme nezávislým, efektívnym, transparentným
a demokraticky zodpovedným spôsobom. V súvislosti s Nadáciou IFRS bola v
roku 2009 vytvorená monitorovacia rada s cieľom zabezpečiť verejnú
sledovateľnosť a dohľad, zvýšila sa účinnosť poradnej rady pre štandardy,
zlepšila sa transparentnosť a formalizovala sa úloha hodnotení vplyvov ako
súčasť riadneho procesu IASB.
(13)     Po celú dobu trvania programu
by malo byť stanovené finančné krytie predstavujúce základný odkaz pre
rozpočtový orgán počas ročného rozpočtového postupu v zmysle bodu [17]
medziinštitucionálnej dohody z XX/YY/201Z medzi Európskym parlamentom, Radou a
Komisiou o spolupráci v rozpočtových otázkach a riadnom finančnom hospodárení.
(14)     Nariadenie (EÚ, Euratom) č. 966/2012
z 25. októbra 2012 o rozpočtových pravidlách, ktoré sa vzťahujú na všeobecný
rozpočet Únie, a delegované nariadenie Komisie (EÚ, Euratom) č. …./.. z 29. 10. 2012
o pravidlách uplatňovania nariadenia Európskeho parlamentu a Rady (EÚ, Euratom)
č. 966/2012 o rozpočtových pravidlách, ktoré sa vzťahujú na všeobecný rozpočet
Únie[16],
chránia finančné záujmy Únie a musia sa uplatňovať s prihliadnutím na zásady
jednoduchosti a jednotnosti pri výbere rozpočtových nástrojov, na
obmedzenie počtu prípadov, v ktorých si Komisia ponecháva priamu
zodpovednosť za vykonávanie a riadenie, a na požadovanú proporcionalitu
medzi objemom zdrojov a administratívnou záťažou súvisiacou s ich využívaním. 
(15)     Očakáva sa, že program
spolufinancovania, ktorý sa ustanovuje týmto nariadením, pomôže pri dosahovaní
cieľov zabezpečenia porovnateľnosti a transparentnosti účtovných výkazov
obchodných spoločností v rámci celej EÚ, ku globálnej harmonizácii štandardov
finančného výkazníctva prostredníctvom podpory medzinárodného akceptovania IFRS
a ku podpore zbližovania a vysokej kvality medzinárodných štandardov v oblasti
auditu vo všetkých členských štátoch. Tento program takisto podporuje stratégiu
Európa 2020 tým, že posilňuje jednotný trh finančných služieb a kapitálu, a
takisto prispieva k vonkajšej dimenzii stratégie. 
(16)     Toto nariadenie by malo
ustanoviť možnosť spolufinancovania činností určitých orgánov, ktoré plnia cieľ
tvoriaci súčasť politiky Únie v oblasti navrhovania štandardov, ich
schvaľovania alebo dohliadania na procesy stanovovania štandardov
v oblasti finančného výkazníctva a auditu a ktoré túto politiku podporujú.
(17)     Financovanie Únie sa navrhuje
pre dobre vymedzený a obmedzený počet najdôležitejších orgánov v oblasti
finančného výkazníctva a auditu. V súčasnom inštitucionálnom rámci sa
mechanizmom financovania zabezpečí stabilné, diverzifikované, riadne a
primerané financovanie, aby príslušné orgány mohli nezávisle a efektívne plniť
svoje úlohy súvisiace s Úniou alebo verejným záujmom Únie. 
(18)     Finančná podpora by sa mala
poskytnúť v súlade s podmienkami stanovenými v nariadení Európskeho parlamentu
a Rady (EÚ, Euratom) č. 966/2012 z 25. októbra 2012 o rozpočtových pravidlách,
ktoré sa vzťahujú na všeobecný rozpočet Únie, a v delegovanom nariadení Komisie
(EÚ, Euratom) č. …./.. z 29. 10. 2012 o pravidlách uplatňovania
nariadenia Európskeho parlamentu a Rady (EÚ, Euratom) č. 966/2012 o
rozpočtových pravidlách, ktoré sa vzťahujú na všeobecný rozpočet Únie. Program spolufinancovania ustanovený
týmto nariadením nahrádza predchádzajúci program spolufinancovania príjemcov. Preto by sa na účely právnej istoty malo zrušiť
rozhodnutie č. 716/2009/ES.
(19)     Na účely podpory záujmov Únie
v oblasti finančného výkazníctva a auditu a pružného prispôsobenia sa
výslednému riadeniu a inštitucionálnym zmenám v uvedených oblastiach by sa
právomoc prijímať právne akty v súlade s článkom 290 Zmluvy o fungovaní
Európskej únie, pokiaľ ide o výber nových príjemcov v rámci programu, mala
delegovať na Komisiu. Je osobitne dôležité, aby Komisia počas prípravných prác
uskutočnila náležité konzultácie, a to aj na úrovni expertov. Pri príprave a
vypracúvaní delegovaných aktov by Komisia mala zabezpečiť paralelné, včasné a
náležité postúpenie príslušných dokumentov Európskemu parlamentu a Rade. 
(20)     Keďže ciele tohto nariadenia
nie je možné uspokojivo dosiahnuť na úrovni členských štátov, a z dôvodu
rozsahu a dôsledkov navrhovaných opatrení ich možno lepšie dosiahnuť na
úrovni Únie, môže Únia prijať opatrenia v súlade so zásadou subsidiarity podľa
článku 5 Zmluvy o Európskej únii. V
súlade so zásadou proporcionality podľa uvedeného článku toto nariadenie
nepresahuje rámec toho, čo je nevyhnutné na dosiahnutie týchto cieľov,
PRIJALI TOTO NARIADENIE:
Článok 1
Predmet úpravy a rozsah pôsobnosti
1.           Na obdobie od 1. januára 2014
do 31. decembra 2020 sa ustanovuje sa program Únie (ďalej len „program“) určený
na podporu činnosti orgánov, ktoré prispievajú k dosiahnutiu cieľov politiky
Únie v súvislosti s finančným výkazníctvom a auditom.
2.           Program zahŕňa činnosti
súvisiace s navrhovaním alebo poskytovaním vstupov na vypracúvanie štandardov,
uplatňovanie, hodnotenie alebo monitorovanie štandardov alebo na dohľad nad
procesmi stanovovania štandardov na podporu vykonávania politík Únie v oblasti
finančného výkazníctva a auditu.
Článok 2
Ciele
1.           Cieľom programu je zlepšovať
podmienky fungovania vnútorného trhu podporovaním transparentného a nezávislého
vypracúvania medzinárodných štandardov finančného výkazníctva a auditu.
2.           Tento cieľ sa bude merať
najmä prostredníctvom počtu krajín, ktoré používajú medzinárodné štandardy
finančného výkazníctva (IFRS) a medzinárodné audítorské štandardy (ISA).
Článok 3
Príjemcovia programu
1.           Prostriedky programu čerpajú
títo príjemcovia: 
a)         príjemcovia v oblasti finančného
výkazníctva:
–              
Európska poradná skupina pre finančné výkazníctvo
(EFRAG),
–              
Nadácia pre medzinárodné štandardy finančného
výkazníctva (Nadácia IFRS),
b)         príjemca v oblasti auditu: Rada pre
dohľad nad verejným záujmom (PIOB).
2.           Komisia je splnomocnená
prijať delegované akty v súlade s článkom 9 s cieľom vybrať nových príjemcov
programu a zodpovedajúcim spôsobom zmeniť a doplniť odsek 1. 
3.           Každý nový príjemca musí byť
neziskovou právnickou osobou sledujúcou cieľ zúčastňovať sa na politike Únie v
oblasti finančného výkazníctva a auditu a podporovať ju a musí byť priamym
nástupcom jedného z príjemcov uvedených v odseku 1.
Článok 4
Udelenie grantov
Financovanie v rámci programu sa
poskytuje vo forme prevádzkových grantov. 
Článok 5
Transparentnosť
Každý príjemca finančných prostriedkov
udelených v rámci programu uvádza na viditeľnom mieste, napríklad na webovej
stránke, v publikácii alebo vo výročnej správe, že mu boli poskytnuté finančné
prostriedky z rozpočtu Európskej únie.
Článok 6
Finančné ustanovenia
Finančné krytie na vykonávanie tohto
nariadenia na obdobie rokov 2014 – 2020 je 58 010 000 EUR v
bežných cenách. 
Článok 7
Vykonávanie programu
1.           Komisia vykonáva program v
súlade s nariadením Európskeho parlamentu a Rady (EÚ, Euratom) č. 966/2012 z 25.
októbra 2012 o rozpočtových pravidlách, ktoré sa vzťahujú na všeobecný rozpočet
Únie. 
2.           Na vykonávanie programu
Komisia prijme ročné pracovné programy. V programoch sa stanovujú ciele, ktoré
sa budú sledovať, očakávané výsledky, spôsob vykonávania a ich celková
suma. Obsahujú aj opis opatrení, ktoré sa majú financovať, informácie o sumách
pridelených na každú akciu a orientačný harmonogram vykonávania. Pokiaľ ide o
granty, zahŕňajú priority, základné hodnotiace kritériá a maximálnu mieru
spolufinancovania.
Článok 8
Ochrana finančných záujmov Európskej únie
1.           Komisia prijme príslušné
opatrenia na zabezpečenie toho, aby sa pri vykonávaní činností financovaných na
základe tohto nariadenia chránili finančné záujmy Únie uplatňovaním
preventívnych opatrení na zamedzenie podvodom, korupcii a iným protiprávnym
činnostiam, účinnými kontrolami, vymáhaním neoprávnene vyplatených súm pri
odhalení nezrovnalostí a v prípade potreby aj ukladaním účinných, primeraných a
odrádzajúcich sankcií.
2.           Komisia alebo jej
zástupcovia a Dvor audítorov majú právomoc vykonávať na základe dokumentov a na
mieste audit u všetkých príjemcov grantov, dodávateľov a subdodávateľov, ktorým
boli poskytnuté finančné prostriedky Únie v rámci programu. 
Európsky úrad pre boj proti podvodom (OLAF) môže
vykonávať kontroly a inšpekcie na mieste u hospodárskych subjektov, ktorých sa
takéto financovanie priamo alebo nepriamo týka, a to v súlade s postupmi podľa
nariadenia (Euratom, ES) č. 2185/96 na účely zistenia, či v súvislosti s
dohodou alebo rozhodnutím o grante alebo zmluvou týkajúcou sa financovania
Úniou nedošlo k podvodu, korupcii alebo akémukoľvek inému protiprávnemu konaniu
poškodzujúcemu finančné záujmy Únie. 
Bez toho, aby bol dotknutý prvý a druhý pododsek
platí, že dohody o spolupráci s tretími krajinami a medzinárodnými
organizáciami, dohody o grante, rozhodnutia o grante a zmluvy, ktoré budú
výsledkom vykonávania tohto nariadenia, musia Komisii, Dvoru audítorov a úradu
OLAF výslovne udeľovať právo na vykonávanie takýchto auditov, kontrol a
inšpekcií na mieste.
Článok 9
Vykonávanie delegovania právomoci
1.           Právomoc prijímať delegované
akty sa Komisii udeľuje za podmienok stanovených v tomto článku. 
2.           Právomoc prijímať delegované
akty uvedené v článku 3 ods. 2 sa Komisii udeľuje na obdobie 7 rokov od dátumu
nadobudnutia účinnosti tohto nariadenia. 
3.           Delegovanie právomoci
uvedené v článku 3 ods. 2 môže Európsky parlament alebo Rada kedykoľvek
odvolať. Rozhodnutím o odvolaní sa ukončuje delegovanie právomoci v ňom
uvedenej. Rozhodnutie nadobúda účinnosť dňom nasledujúcim po jeho uverejnení v
Úradnom vestníku Európskej únie alebo k neskoršiemu dátumu, ktorý je v ňom
určený. Nie je ním dotknutá platnosť delegovaných aktov, ktoré už nadobudli
účinnosť.
4.           Komisia oznamuje delegovaný
akt Európskemu parlamentu a Rade súčasne, a to hneď po jeho prijatí.
5.           Delegovaný akt prijatý podľa
článku 3 ods. 2 nadobudne účinnosť, len ak Európsky parlament alebo Rada voči
nemu nevzniesli námietku v lehote dvoch mesiacov odo dňa oznámenia uvedeného
aktu Európskemu parlamentu a Rade alebo ak pred uplynutím uvedenej lehoty
Európsky parlament a Rada informovali Komisiu o svojom rozhodnutí
nevzniesť námietku. Na podnet Európskeho parlamentu alebo Rady sa táto
lehota predĺži o dva mesiace.
Článok 10
Hodnotenie
1.           Najneskôr šesť mesiacov pred
ukončením programu Komisia Európskemu parlamentu a Rade predloží správu o
plnení cieľov programu. V uvedenej správe sa hodnotí aspoň celková vhodnosť a
súdržnosť programu, účinnosť jeho plnenia a celková a individuálna účinnosť
pracovného programu príjemcov z hľadiska dosiahnutia cieľov stanovených v
článku 2.
2.           Správa sa predkladá pre
informáciu aj Európskemu hospodárskemu a sociálnemu výboru.
Článok 11
Zrušenie
Rozhodnutie č. 716/2009/ES sa zrušuje s
účinnosťou od 1. januára 2014.
Článok 12
Nadobudnutie účinnosti 
Toto nariadenie nadobúda účinnosť dvadsiatym
dňom po jeho uverejnení v Úradnom vestníku Európskej únie.
Toto nariadenie je záväzné v celom
rozsahu a priamo uplatniteľné vo všetkých členských štátoch.
V Bruseli
Za Európsky parlament                                 Za
Komisiu
predseda                                                        predseda
LEGISLATÍVNY FINANČNÝ VÝKAZ
1.           RÁMEC NÁVRHU/INICIATÍVY
1.1.        Názov návrhu/iniciatívy 
Návrh
nariadenia Európskeho parlamentu a Rady, ktorým sa ustanovuje program Únie
určený na podporu osobitných činností v oblasti finančného výkazníctva a auditu
na obdobie rokov 2014 – 2020
1.2.        Príslušné oblasti politiky v
rámci ABM/ABB[17] 
Oblasť
politiky: 12 Vnútorný trh
Činnosť: Finančné služby a kapitálové trhy 
1.3.        Druh návrhu/iniciatívy 
¨ Návrh/iniciatíva
sa týka novej akcie 
¨ Návrh/iniciatíva sa
týka novej akcie, ktorá nadväzuje na pilotný projekt/prípravnú akciu[18] 
X Návrh/iniciatíva sa týka predĺženia trvania
existujúcej akcie 
¨ Návrh/iniciatíva sa
týka akcie presmerovanej na novú akciu 
1.4.        Ciele
1.4.1.     Viacročné strategické ciele
Komisie, ktoré sú predmetom návrhu/iniciatívy 
Podpora
globálneho prijatia IFRS 
Zabezpečenie
váhy EÚ pri ovplyvňovaní tvorby IFRS 
Podpora
nezávislosti verejného dohľadu nad stanovovaním štandardov v oblasti auditu
1.4.2.     Konkrétne ciele a príslušné
činnosti v rámci ABM/ABB 
Konkrétny cieľ: Zlepšovať podmienky fungovania vnútorného trhu podporovaním
transparentného a nezávislého vypracúvania medzinárodných štandardov finančného
výkazníctva a auditu.
Príslušné činnosti v rámci ABM/ABB: 
12.03
Finančné služby a kapitálové trhy
1.4.3.     Očakávané výsledky a vplyv
Uveďte, aký vplyv by
mal mať návrh/iniciatíva na príjemcov/cieľové skupiny.
Väčšia
finančná nezávislosť príjemcov (Nadácia IFRS, EFRAG, PIOB)
Poskytnutie
potrebných zdrojov skupine EFRAG na plnenie jej úloh vo verejnom záujme
európskych občanov
1.4.4.     Ukazovatele výsledkov a vplyvu

Uveďte ukazovatele,
pomocou ktorých je možné sledovať realizáciu návrhu/iniciatívy.
 Ukazovateľ výsledkov || Najnovší známy výsledok || Cieľ 
 Počet krajín, ktoré používajú IFRS. || V roku 2012 používa IFRS približne 120 krajín. || Zvýšenie do roku 2020. 
 Percentuálny podiel štandardov schválených v EÚ v porovnaní s počtom štandardov vydaných IASB do roku 2020. || K 29. októbru 2012 bolo v EÚ schválených 89 % IFRS (124 štandardov zo 139). || 100 % do roku 2020.   
 Počet krajín, ktoré používajú ISA. || Ku koncu roka 2012 úplne schválilo objasnené ISA 20 členských štátov. || Prijatie a vykonávanie vysokokvalitných ISA vo všetkých členských štátoch najneskôr do roku 2020. 
1.5.        Dôvody návrhu/iniciatívy 
1.5.1.     Potreby, ktoré sa majú
uspokojiť v krátkodobom alebo dlhodobom horizonte 
Zvyšovanie
nezávislosti (takisto pocitu nezávislosti) príjemcov v oblasti finančného
výkazníctva a auditu s cieľom umožniť im plniť si úlohy vo verejnom záujme
uspokojivým spôsobom
1.5.2.     Prínos zapojenia Európskej
únie
Hlavným
cieľom programu je zabezpečiť porovnateľnosť a transparentnosť účtovných
výkazov obchodných spoločností v rámci EÚ a na celom svete, a tým prispieť k
hladkému fungovaniu kapitálových trhov na úrovni EÚ, ako aj na svetovej úrovni.
EÚ
je najväčším právnym systémom, ktorý používa štandardy IFRS (nariadenie
č. 1606/2002). Je v našom záujme, aby sa medzinárodné účtovné štandardy
(IFRS) stali celosvetovým jazykom účtovníctva a aby bola EÚ zastúpená pri
verejnom dohľade nad Nadáciou IFRS (kde bude členstvo v rade pre dohľad
podmienené finančnými príspevkami). 
Pre
vytváranie týchto štandardov sú takisto nevyhnutné významné, dôveryhodné a
nezávislé technické nadväzné európske vstupy. Za tieto činnosti zodpovedá
EFRAG.
EÚ
môže prijímať medzinárodné audítorské štandardy (ISA) na základe smernice 2006/43.
Má preto priamy záujem na zabezpečení vysokej kvality týchto štandardov a
riadneho procesu ich prijímania pod nezávislým verejným dohľadom PIOB.
1.5.3.     Poznatky získané z podobných
skúseností v minulosti
Aktuálne
financovanie bolo doteraz pri spĺňaní očakávaní úspešné
1.5.4.     Zlučiteľnosť a možná synergia
s inými finančnými nástrojmi
Európska
komisia sa aktívne podieľa na reformách riadenia príjemcov
1.6.        Trvanie akcie a jej
finančného vplyvu 
X Návrh/iniciatíva s obmedzeným trvaním 
–     
X  Návrh/iniciatíva je v platnosti od 1. 1. 2014 do
31. 12. 2020 
–     
¨  Finančný vplyv trvá od RRRR do RRRR 
¨ Návrh/iniciatíva s neobmedzeným
trvaním
–     
Počiatočná fáza vykonávania bude trvať od RRRR do
RRRR,
–     
a potom bude vykonávanie postupovať v plnom
rozsahu.
1.7.        Plánovaný spôsob hospodárenia[19] 
X Priame centralizované hospodárenie na
úrovni Komisie 
¨ Nepriame centralizované hospodárenie s delegovaním úloh súvisiacich s plnením rozpočtu na:
–     
¨  výkonné agentúry 
–     
¨  orgány zriadené Spoločenstvami[20]

–     
¨  národné verejnoprávne subjekty/subjekty poverené vykonávaním verejnej
služby 
–     
¨  osoby poverené realizáciou osobitných akcií podľa hlavy V Zmluvy
o Európskej únii a určené v príslušnom základnom akte v zmysle článku
49 nariadenia o rozpočtových pravidlách 
¨ Zdieľané hospodárenie s členskými štátmi 
¨ Decentralizované hospodárenie s tretími krajinami 
¨ Spoločné hospodárenie s medzinárodnými organizáciami (uveďte)
V prípade viacerých
spôsobov hospodárenia uveďte v oddiele „Poznámky“ presnejšie vysvetlenie.
Poznámky 
2.           OPATRENIA V OBLASTI RIADENIA 
2.1.        Opatrenia týkajúce sa
kontroly a predkladania správ 
Uveďte časový interval
a podmienky, ktoré sa vzťahujú na tieto opatrenia.
V
prípade Nadácie IFRS: priebežné a záverečné správy
V
prípade skupiny EFRAG: záverečné správy a účasť útvarov Komisie vo všetkých
výboroch skupiny EFRAG
V
prípade PIOB: záverečné správy a pravidelná spätná väzba poskytovaná
monitorovacej skupine
2.2.        Systém riadenia a kontroly 
2.2.1.     Zistené riziká 
Existuje
riziko, že sa nedosiahnu operačné ciele, ak kvalita výstupov príjemcov nebude v
súlade s pôvodnými cieľmi opísanými v ročných návrhoch
Existuje
riziko ohrozenia finančných záujmov/dobrej povesti EÚ, ak by útvary Komisie
nesprávne identifikovali neoprávnené výdavky
2.2.2.     Plánované metódy kontroly 
Riziko
nedosiahnutia operačných cieľov:
–
príjemcovia musia predložiť výročnú správu v súlade s individuálnymi cieľmi
jednotlivých programov a v súlade s usmerneniami nariadenia (EÚ, Euratom)
č. 966/2012 z 25. októbra 2012 o rozpočtových pravidlách, ktoré sa
vzťahujú na všeobecný rozpočet Únie
–
zodpovedné prevádzkové jednotky v rámci GR MARKT udržiavajú pravidelné kontakty
s príjemcami a sú najmä zastúpené vo všetkých výboroch skupiny EFRAG
Riziko
ohrozenia finančných záujmov EÚ:
–
kontroly záväzkov a platieb súvisiacich s grantmi v rámci GR MARKT majú za cieľ
zlepšenie obehu finančných prostriedkov a zahŕňajú kontroly príslušných
podkladov vrátane priebežných a záverečných správ, audítorom overených
účtovných závierok a osobitných dokumentov, ktoré si vyžiada GR. Tieto kontroly
sú zdokumentované v kontrolných zoznamoch, ktoré systematicky vypĺňajú všetci
aktéri podieľajúci sa na príslušných finančných transakciách (OIA,OVA,OVA2,FIA,
FVA, FVA2, AO) vrátane kontrol, ktoré vykonáva finančné oddelenie GR v oblasti
finančných a právnych záležitostí s cieľom plnenia platobného záväzku
–
finančné oddelenie GR systematicky vykonáva kontroly na mieste u každého
príjemcu dôkladným testovaním vzorky transakcií s cieľom posúdiť systém
finančnej a vnútornej kontroly príjemcu a poskytnúť povoľujúcemu úradníkovi
dodatočné záruky dostatočnej ochrany finančných záujmov EÚ
Maximálna
miera chybovosti by zostala pod úrovňou 2 %
Náklady
na kontrolu by predstavovali približne 0,5 ekvivalentu plného pracovného času
alebo 63 500 EUR ročne.
Výnosy
z kontrol by zodpovedali 100 % pridelenej ročnej sumy, ktorá sa vhodne vynaloží
pri dodržiavaní zásady riadneho finančného hospodárenia.
2.3.        Opatrenia na predchádzanie
podvodom a nezrovnalostiam 
Uveďte existujúce a
plánované preventívne a ochranné opatrenia.
Zlepšenie
obehu finančných prostriedkov prostredníctvom operačného aj finančného
overovania ex ante 
Pravidelná
analýza účtovných závierok príjemcov, ich výročných správ a osvedčení
o audite 
Pravidelné
audity na mieste s cieľom overiť rozpočtové systémy a kontroly
3.           ODHADOVANÝ FINANČNÝ VPLYV NÁVRHU/INICIATÍVY

3.1.        Príslušné okruhy viacročného
finančného rámca a rozpočtové riadky výdavkov 
·      Existujúce rozpočtové riadky[21]
V poradí, v akom za
sebou nasledujú okruhy viacročného finančného rámca a rozpočtové riadky.
 Okruh viacročného finančného rámca || Rozpočtový riadok || Druh výdavkov || Príspevky 
 Číslo Názov || DRP/NRP ([22]) || krajín EZVO[23] || kandidátskych krajín[24] || tretích krajín || v zmysle článku 18 ods. 1 písm. aa) nariadenia o rozpočtových pravidlách 
 1 || 12.0301 Štandardy v oblasti finančného výkazníctva a auditu[25] || DRP || NIE || NIE || NIE || NIE 
·      Požadované nové rozpočtové riadky: neuvádza sa.
3.2.        Odhadovaný vplyv na výdavky 
3.2.1.     Zhrnutie odhadovaného vplyvu
na výdavky 
v mil. EUR v bežných cenách (zaokrúhlené na 3
desatinné miesta)
 Okruh viacročného finančného rámca: || Číslo: 1 || Názov Inteligentný a inkluzívny rast 
 || GR MARKT ||   ||   || 2014 || 2015 || 2016 || 2017 || 2018 || 2019 || 2020 || 2021 || SPOLU 
 ||  Operačné rozpočtové prostriedky ||   ||   ||   ||   ||   ||   ||   ||   ||   
 || 12.0301 Nadácia IFRS || Záväzky || (1) || 4,335 || 4,422 || 4,510 || 4,600 || 4,692 || 4,786 || 4,882 || 0 || 32,227 
 || Platby || (2) || 3,251 || 4,400 || 4,488 || 4,578 || 4,669 || 4,763 || 4,858 || 1,220 || 31,007 
 || 12.0301 EFRAG || Záväzky || (1a) || 3,162 || 3,225 || 3,290 || 3,356 || 3,423 || 3,491 || 3,561 || 0 || 23,508 
 || Platby || (2a) || 2,372 || 3,209 || 3,274 || 3,339 || 3,406 || 3,474 || 3,543 || 0,891 || 22,617 
 || 12.0301 PIOB || Záväzky || (1a) || 0,306 || 0,312 || 0,318 || 0,325 || 0,331 || 0,338 || 0,345 || 0 || 2,275 
 || Platby[26] || (2a) || 0,000 || 0,306 || 0,312 || 0,318 || 0,325 || 0,331 || 0,338 || 0,345 || 1,930 
 || Administratívne rozpočtové prostriedky financované z balíka prostriedkov určených na realizáciu špecifických programov[27] ||   ||   ||   ||   ||   ||   ||   ||   ||   
 || Číslo rozpočtového riadka ||   || (3) || 0 || 0 || 0 || 0 || 0 || 0 || 0 ||   || 0 
 || Rozpočtové prostriedky pre GR MARKT SPOLU || Záväzky || =1+1a+3 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 || Platby || =2+2a+3 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 Operačné rozpočtové prostriedky SPOLU || Záväzky || (4) || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 Platby || (5) || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 Administratívne rozpočtové prostriedky financované z balíka prostriedkov určených na realizáciu špecifických programov SPOLU || (6) ||   || 0 || 0 || 0 || 0 || 0 || 0 || 0 || 0 
 Rozpočtové prostriedky OKRUHU <1> viacročného finančného rámca SPOLU || Záväzky || =4+ 6 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 Platby || =5+ 6 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 Rozpočtové prostriedky OKRUHOV 1 až 4 viacročného finančného rámca SPOLU (referenčná suma) || Záväzky || =4+ 6 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 Platby || =5+ 6 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 Okruh viacročného finančného rámca: || 5 || „Administratívne výdavky“ 
v mil. EUR (zaokrúhlené na 3 desatinné miesta)
   ||   || 2014 || 2015 || 2016 || 2017 || 2018 || 2019 || 2020 || SPOLU 
 GR: MARKT || 
  Ľudské zdroje || 0,548 || 0,548 || 0,548 || 0,548 || 0,548 || 0,548 || 0,548 || 3,836 
  Ostatné administratívne výdavky || 0,025 || 0,025 || 0,025 || 0,025 || 0,025 || 0,025 || 0,025 || 0,175 
 GR MARKT SPOLU || Rozpočtové prostriedky || 0,573 || 0,573 || 0,573 || 0,573 || 0,573 || 0,573 || 0,573 || 4,011 
 Rozpočtové prostriedky OKRUHU 5 viacročného finančného rámca SPOLU || (Záväzky spolu = Platby spolu) || 0,573 || 0,573 || 0,573 || 0,573 || 0,573 || 0,573 || 0,573 || 4,011 
v mil. EUR (zaokrúhlené na 3 desatinné miesta)
   ||   || 2014 || 2015 || 2016 || 2017 || 2018 || 2019 || 2020 || SPOLU 
 Rozpočtové prostriedky OKRUHOV 1 až 5 viacročného finančného rámca SPOLU || Záväzky || 8,376 || 8,532 || 8,691 || 8,854 || 9,019 || 9,188 || 9,361 || 62,021 
 Platby || 6,196 || 8,488 || 8,647 || 8,808 || 8,973 || 9,141 || 9,312 || 59,565 
3.2.2.     Odhadovaný vplyv na operačné
rozpočtové prostriedky 
–     
¨  Návrh/iniciatíva si nevyžaduje použitie operačných rozpočtových
prostriedkov 
–     
X  Návrh/iniciatíva si vyžaduje použitie operačných
rozpočtových prostriedkov, ako je uvedené v nasledujúcej tabuľke: neuvádza sa (prevádzkové
granty)
3.2.3.     Odhadovaný vplyv na
administratívne rozpočtové prostriedky
3.2.3.1.  Zhrnutie 
–     
¨  Návrh/iniciatíva si nevyžaduje použitie administratívnych
rozpočtových prostriedkov 
–     
X Návrh/iniciatíva si vyžaduje použitie
administratívnych rozpočtových prostriedkov, ako je uvedené v nasledujúcej
tabuľke:
v mil. EUR
(zaokrúhlené na 3 desatinné miesta)
   || 2014 || 2015 || 2016 || 2017 || 2018 || 2019 || 2020 || SPOLU 
 OKRUH 5 viacročného finančného rámca ||   ||   ||   ||   ||   ||   ||   ||   
 Ľudské zdroje || 0,548 || 0,548 || 0,548 || 0,548 || 0,548 || 0,548 || 0,548 || 3,836 
 Ostatné administratívne výdavky || 0,025 || 0,025 || 0,025 || 0,025 || 0,025 || 0,025 || 0,025 || 0,175 
 OKRUH 5 viacročného finančného rámca medzisúčet || 0,573 || 0,573 || 0,573 || 0,573 || 0,573 || 0,573 || 0,573 || 4,011 
 Mimo OKRUHU 5[28] viacročného finančného rámca ||   ||   ||   ||   ||   ||   ||   ||   
 Ľudské zdroje ||   ||   ||   ||   ||   ||   ||   ||   
 Ostatné administratívne výdavky ||   ||   ||   ||   ||   ||   ||   ||   
 Mimo OKRUHU 5 viacročného finančného rámca medzisúčet ||   ||   ||   ||   ||   ||   ||   ||   
 SPOLU || 0,573 || 0,573 || 0,573 || 0,573 || 0,573 || 0,573 || 0,573 || 4,011 
3.2.3.2.  Odhadované potreby ľudských
zdrojov
–     
¨  Návrh/iniciatíva si nevyžaduje použitie ľudských zdrojov 
–     
X  Návrh/iniciatíva si vyžaduje použitie ľudských
zdrojov, ako je uvedené v nasledujúcej tabuľke:
odhady sa vyjadrujú v jednotkách ekvivalentu
plného pracovného času (alebo najviac na jedno desatinné miesto)
   || 2014 || 2015 || 2016 || 2017 || 2018 || 2019 || 2020 
  Plán pracovných miest (úradníci a dočasní zamestnanci) 
 XX 01 01 01 (ústredie a zastúpenia Komisie) || 4,125 || 4,125 || 4,125 || 4,125 || 4,125 || 4,125 || 4,125 
 XX 01 01 02 (delegácie) ||   ||   ||   ||   ||   ||   ||   
 XX 01 05 01 (nepriamy výskum) ||   ||   ||   ||   ||   ||   ||   
 10 01 05 01 (priamy výskum) ||   ||   ||   ||   ||   ||   ||   
  Externí zamestnanci (ekvivalent plného pracovného času)[29] 
 XX 01 02 01 (ZZ, DAZ, VNE, z celkového finančného krytia) || 0,375 || 0,375 || 0,375 || 0,375 || 0,375 || 0,375 || 0,375 
 XX 01 02 02 (ZZ, DAZ, PED, MZ a VNE v delegáciách) ||   ||   ||   ||   ||   ||   ||   
 XX 01 04 yy[30] || - ústredie[31] ||   ||   ||   ||   ||   ||   ||   
 - delegácie ||   ||   ||   ||   ||   ||   ||   
 XX 01 05 02 (ZZ, DAZ, VNE – nepriamy výskum) ||   ||   ||   ||   ||   ||   ||   
 10 01 05 02 (ZZ, DAZ, VNE – priamy výskum) ||   ||   ||   ||   ||   ||   ||   
 Iné rozpočtové riadky (uveďte) ||   ||   ||   ||   ||   ||   ||   
 SPOLU || 4,5 || 4,5 || 4,5 || 4,5 || 4,5 || 4,5 || 4,5 
XX predstavuje
príslušnú oblasť politiky alebo rozpočtovú hlavu.
Potreby ľudských zdrojov
budú pokryté úradníkmi GR, ktorí už boli pridelení na riadenie akcie a/alebo
boli interne prerozdelení v rámci GR, a v prípade potreby budú doplnené
zdrojmi, ktoré sa môžu prideliť riadiacemu GR v rámci ročného postupu prideľovania
zdrojov a v závislosti od rozpočtových obmedzení.
Opis úloh, ktoré sa
majú vykonať:
 Úradníci a dočasní zamestnanci || 5 úradníkov v kategórii AD a 6 úradníkov v kategórii AST podľa počtu prípadov, ktorými sa zaoberajú. Úlohy: úlohy agentov zodpovedných za začiatok procesov, úlohy agentov zodpovedných za overovanie, udržiavanie kontaktov s príjemcom, dohľad. 
 Externí zamestnanci || 1 zmluvný zamestnanec podľa počtu prípadov, ktorými sa zaoberá. Úlohy: zaznamenávanie, podpora pri plánovaní a príprave služobných ciest. 
3.2.4.     Súlad s viacročným finančným
rámcom 
–     
X  Návrh/iniciatíva je v súlade s návrhom nového
viacročného finančného rámca na roky 2014 – 2020 
–     
¨  Návrh/iniciatíva si vyžaduje zmenu v plánovaní príslušného okruhu
vo viacročnom finančnom rámci.
Vysvetlite požadovanú zmenu v plánovaní a uveďte
príslušné rozpočtové riadky a zodpovedajúce sumy.
–     
¨  Návrh/iniciatíva si vyžaduje, aby sa použil nástroj flexibility alebo
aby sa uskutočnila revízia viacročného finančného rámca[32].
Vysvetlite potrebu a uveďte príslušné okruhy,
rozpočtové riadky a zodpovedajúce sumy.
3.2.5.     Účasť tretích strán na
financovaní 
–     
Návrh/iniciatíva nezahŕňa spolufinancovanie tretími
stranami 
–     
Návrh/iniciatíva zahŕňa spolufinancovanie tretími
stranami, ako je uvedené v nasledujúcej tabuľke:
rozpočtové prostriedky v mil. EUR (zaokrúhlené na 3
desatinné miesta)
   || 2014 || 2015 || 2016 || 2017 || 2018 || 2019 || 2020 || Spolu 
 Nadácia IFRS s vlastnými prostriedkami a s prostriedkami získanými od tretích strán (priemerný podiel spoluúčasti príjemcu 87 %) || 24,873 || 27,576 || 30,278 || 32,977 || 35,674 || 38,370 || 41,064 || 230,813 
 EFRAG s vlastnými prostriedkami a s prostriedkami získanými od tretích strán (priemerný podiel spoluúčasti príjemcu 60 %) || 4,338 || 4,675 || 4,910 || 5,044 || 5,277 || 5,409 || 5,439 || 35,093 
 PIOB s vlastnými prostriedkami a s prostriedkami získanými od tretích strán (priemerný podiel spoluúčasti príjemcu 78 %) || 1,084 || 1,106 || 1,128 || 1,151 || 1,174 || 1,197 || 1,221 || 8,061 
 Spolufinancované prostriedky SPOLU || 30,295 || 33,357 || 36,316 || 39,172 || 42,126 || 44,976 || 47,724 || 273,967 
3.3.        Odhadovaný vplyv na príjmy 
–     
X  Návrh/iniciatíva nemá finančný vplyv na príjmy.
–     
¨  Návrh/iniciatíva má finančný vplyv na príjmy, ako je uvedené v
nasledujúcej tabuľke:
–                   
¨         vplyv na vlastné zdroje 
–                   
¨         vplyv na rôzne príjmy
[1]               Európska poradná skupina pre finančné výkazníctvo.
[2]               Rozhodnutie Európskeho parlamentu a Rady č. 716/2009/ES
zo 16. septembra 2009, ktorým sa ustanovuje program Spoločenstva na podporu
osobitných činností v oblasti finančných služieb, finančného výkazníctva
a auditu (Ú. v. EÚ L 253, 25.9.2009, s. 8).
[3]               CESR, CEBS, CEIOPS.
[4]               Opakované výzvy od londýnskej deklarácie v roku 2009,
naposledy v Los Cabos v roku 2012.
[5]                      http://www.iosco.org/monitoring_board/pdf/Final%20Report%20on%20the%20Review%20of%20the%20IFRS%20Foundation's%20Governance.pdf
[6]               Skupina EFRAG je v skutočnosti orgán, ktorý sa spomína v
odôvodnení 10 nariadenia o IAS. 
[7]               Členmi monitorovacej skupiny sú: Európska komisia, IOSCO (Medzinárodná organizácia komisií pre cenné
papiere), BCBS (Bazilejský výbor pre bankový dohľad), IAIS (Medzinárodné
združenie orgánov dohľadu nad poistením), FSB (Rada pre finančnú stabilitu), IFIAR (Medzinárodné fórum
nezávislých regulačných orgánov auditu) a Svetová banka.
[8]               Rada PIOB dohliada na federáciu IFAC, pokiaľ ide o
oblasť verejného záujmu. Nepriamo
možno aj tieto tri nezávislé výbory federácie IFAC považovať za partnerov rady
PIOB: IAASB (Medzinárodná rada pre
štandardy auditu a uistenia), IESBA (Medzinárodná rada pre etické štandardy pre
účtovníkov) a IAESB (Medzinárodná rada pre štandardy vzdelávania v oblasti
účtovníctva).
[9]               KOM(2009) 14 v konečnom znení.
[10]             Ú. v. EÚ C , , s. .
[11]             Ú. v. EÚ L 253, 25.9.2009, s. 8.
[12]             Ú. v. ES L 243, 11.9.2002, s. 1.
[13]             Ú. v. EÚ L 157, 9.6.2006, s. 87.
[14]             Zmenené a doplnené znenie článku 26, ako sa uvádza
v článku 1 návrhu smernice Európskeho parlamentu a Rady, ktorou sa mení a
dopĺňa smernica 2006/43/ES o štatutárnom audite ročných účtovných závierok a
konsolidovaných účtovných závierok, KOM(2011) 778 v konečnom znení, a článku 20
návrhu nariadenia Európskeho parlamentu a Rady o osobitných požiadavkách
týkajúcich sa štatutárneho auditu subjektov verejného záujmu, KOM(2011) 779 v
konečnom znení.
[15]             Návrh smernice Európskeho parlamentu a Rady, ktorou
sa mení a dopĺňa smernica 2006/43/ES o štatutárnom audite ročných
účtovných závierok a konsolidovaných účtovných závierok, KOM(2011) 778 v
konečnom znení.
[16]             [...]
[17]             ABM: riadenie podľa činností – ABB: zostavovanie rozpočtu
podľa činností.
[18]             Podľa článku 49 ods. 6 písm. a) alebo b) nariadenia o
rozpočtových pravidlách.
[19]             Vysvetlenie spôsobov hospodárenia a odkazy na nariadenie o
rozpočtových pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html
[20]             Podľa článku 185 nariadenia o rozpočtových pravidlách.
[21]                    Rozpočtový riadok 12.0301 uvedený ďalej sa týka novej nomenklatúry
viacročného finančného rámca na roky 2014 – 2020. Zodpovedá rozpočtovému riadku
12.0401 vo viacročnom finančnom rámci na roky 2007 – 2013.
[22]             DRP = diferencované rozpočtové prostriedky / NRP =
nediferencované rozpočtové prostriedky.
[23]             EZVO: Európske združenie voľného obchodu. 
[24]             Kandidátske krajiny a prípadne potenciálne kandidátske
krajiny západného Balkánu.
[25]                    Rozpočtový riadok je predbežný a mohol by sa zmeniť v rámci ročného
postupu.
[26]             Platby rade PIOB sa uskutočnia bez platieb vopred a v
rámci jednej operácie nasledujúci rok.
[27]             Technická a/alebo administratívna pomoc a výdavky určené
na financovanie realizácie programov a/alebo akcií Európskej únie (pôvodné
rozpočtové položky „BA“), nepriamy výskum, priamy výskum.
[28]             Technická a/alebo administratívna pomoc a výdavky určené
na financovanie realizácie programov a/alebo akcií Európskej únie (pôvodné
rozpočtové položky „BA“), nepriamy výskum, priamy výskum.
[29]             ZZ = zmluvný zamestnanec; DAZ = dočasný agentúrny
zamestnanec; PED = pomocný expert v delegácii; MZ = miestny zamestnanec; VNE =
vyslaný národný expert. 
[30]             Pod stropom pre externých zamestnancov z operačných
rozpočtových prostriedkov (pôvodné rozpočtové položky „BA“).
[31]             Najmä pre štrukturálne fondy, Európsky poľnohospodársky
fond pre rozvoj vidieka (EPFRV) a Európsky fond pre rybné hospodárstvo
(EFRH).
[32]             Pozri body 19 a 24 medziinštitucionálnej dohody.